Publication: Magyar Közlöny
Issue: MK-2003-115 (Year: 2003, Number: 115)
Era: 1990-2004
Section: A BM Központi Hivatal a 35/2000. (XI. 30.) BM rendelet 73. § (1) bekezdése alapján — az eddig közzétetteken
Paragraph Index: 273

c) ha a Bank véleménye szerint a fenti 4.2. pontban szereplõ táblázat bármelyik kategóriájához rendelt összeg nem elégséges az adott kategória kiadásainak finanszírozásához, a Bank — a Kedvezményezett írásbeli értesítése mellett — átcsoportosít erre a kategóriára olyan támogatási összeget, melyet eredetileg más kategóriához rendeltek, de a Bank véleménye szerint nem lesz rá szükség más kiadások finanszírozásához. 4.4. Amikor a Kedvezményezett le kíván hívni valamilyen összeget a Támogatási számláról, a Bankot írásban megkeresi ilyen irányú kérelmével, melynek formáját a Bank határozza meg. A lehívási kérelmet a) a Kedvezményezett nevében a pénzügyminiszter írja alá, vagy olyan személyek, akiket õ erre írásban felhatalmaz; és b) a kérelemhez csatolni szükséges a Bank által indokoltan igényelt, a kérelmet kiegészítõ okiratokat. Az elsõ fizetési kérelmet el kell látni annak a személynek a hitelesített aláírásmintáival, aki jogosult aláírni a lehívási kérelmet. Minden lehívási kérelem, amely valamilyen támogatási összegre szól, meg kell, hogy feleljen tartalmában és formájában a Bank követelményeinek, beleértve a kiegészítõ okiratokat is, igazolva, hogy a Kedvezményezett jogosult a Támogatási számláról lehívni az adott összeget, továbbá hogy az ilyen összeg felhasználható a Tevékenységek elvégzése során. A Bank csak a Kedvezményezett rendelkezésére folyósítja a Kedvezményezett által lehívott összegeket. 4.5. A Tevékenységek megvalósítását elõsegítendõ, a Kedvezményezett külön betéti számlát nyithat és vezethet euróban (Külön számla) a Magyar Államkincstárnál, 1 a Bank számára elfogadható feltételekkel és kikötésekkel, beleértve a kompenzációs fizetés (beszámítás), lefoglalás és letiltás elleni megfelelõ védelmet. A Külön számlára betétösszegek elhelyezésére, illetve a számláról történõ kifizetések teljesítésére a jelen Melléklet II. számú Kiegészítõ mellékletében foglaltakkal összhangban kerülhet sor. 4.6. A Bank elõírhatja, hogy a Támogatási számláról való lehívásokra kiadási/költség kivonatok alapján kerüljön sor, a következõ kiadási célok esetében: a) szaktanácsadó cég szolgáltatásai, ha azok szerzõdésértéke kevesebb mint 50.000 USD; b) egyéni szaktanácsadók szolgáltatásai, ha azok szerzõdésértéke nem éri el a 25.000 USD összeget;

Source: https://magyarkozlony.hu/hivatalos-lapok/84f8ed92bc773c8cb1ad215de11cf6b925ce4f5e/dokumentumok/7002b3928881483f2d0fa4ed71ac9eef4afe4aa4/letoltes